open-index/open-wikipedia-markdown huggingface dataset:
বিধান সরণি

**বিধান সরণি** (আগেকার নাম **কর্নওয়ালিস স্ট্রিট**) হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি অন্যতম প্রধান রাস্তা। এই রাস্তাটি উত্তর থেকে দক্ষিণ দিক বরাবর প্রসারিত। পশ্চিমবঙ্গের দ্বিতীয় মুখ্যমন্ত্রী ড. বিধানচন্দ্র রায়ের নামে এই রাস্তাটির নামকরণ করা হয়েছে। রাস্তাটি শ্যামবাজার পাঁচমাথার মোড় থেকে শুরু হয়ে মহাত্মা গান্ধী রোড ক্রসিং পর্যন্ত প্রসারিত। এর পর থেকে রাস্তাটির নাম কলেজ স্ট্রিট। উত্তর কলকাতার শ্যামবাজার, হাতিবাগান, হেদুয়া, শিমলা, ঠনঠনিয়া ও কলেজ স্ট্রিট এলাকা দিয়ে রাস্তাটি প্রসারিত।

১৭৪২ সালে বাংলার গ্রামাঞ্চলে মারাঠা সৈন্যদের হানাদারি বৃদ্ধি পেলে, তাদের হাত থেকে কলকাতাকে রক্ষা করার জন্য তিন-মাইল দীর্ঘ মারাঠা খাত খনন করা হয়। কিন্তু মারাঠারা কখনই কলকাতা আক্রমণ করেনি। ১৭৯৯ সালে এই খাত বুজিয়ে দিয়ে সার্কুলার রোড নির্মাণ করা হয়। এই রাস্তাটি শ্যামবাজার থেকে শুরু হয়ে তৎকালীন কলকাতা শহরকে বৃত্তাকারে বেষ্টন করে ময়দান অঞ্চলে এসে শেষ হয়। উনিশ শতকের গোড়ার দিকে এই রাস্তাটিকে পাকা রাস্তা করা হয়। সেই সময় কলকাতায় দক্ষিণ থেকে উত্তর দিকে প্রসারিত প্রধান রাস্তাগুলি ছিল &mdash; উড স্ট্রিট (এই রাস্তার কিয়দংশ বর্তমানে ড. মার্টিন লুথার কিং সরণি নামে পরিচিত), ওয়েলেসলি স্ট্রিট (বর্তমান নাম রফি আহমেদ কিদোয়াই স্ট্রিট), ওয়েলিংটন স্ট্রিট (বর্তমান নাম নির্মল চন্দ্র স্ট্রিট), কলেজ স্ট্রিট ও কর্নওয়ালিস স্ট্রিট (অধুনা বিধান সরণি)।

হাতিবাগান বাজার বিধান সরণির ধারে অবস্থিত। অরবিন্দ সরণি অবধি রাস্তার ধার বরাবর প্রসারিত এই রাস্তাটি এলাকার যানজটের কারণ।

বিধান সরণির ধারে স্টার থিয়েটার অবস্থিত। একশো বছরের সময়কালে এই থিয়েটারে ৮০ জন নাট্যকারের লেখা ২৫০টি বাংলা নাটক বিভিন্ন প্রযোজকের প্রযোজনায় মঞ্চস্থ হয়। ১২টিরও বেশি হিন্দি নাটকও এই থিয়েটারে মঞ্চস্থ হয়েছিল। ১৯৯১ সালের ১৬ অক্টোবর একটি অগ্নিকাণ্ডে এই থিয়েটার ধ্বংসপ্রাপ্ত হয়। আবার গড়ে তোলা হলেও এই থিয়েটার তার হৃতগৌরব পুনরুদ্ধার করতে ব্যর্থ হয়েছে। বিধান সরণির ধারে পাঁচটি সিনেমা হল রয়েছে &mdash; রাধা, রূপবাণী, মিনার, মিত্রা ও দর্পণা। এই কারণে এই অঞ্চলটিকে কলকাতার একটি গুরুত্বপূর্ণ বিনোদন কেন্দ্রও মনে করা হয়।
 
হেদুয়ার কাছে বিধান সরণির ধারেই বেথুন কলেজ অবস্থিত। বিখ্যাত মিষ্টান্ন ভাণ্ডার গিরিশচন্দ্র দে ও নকুরচন্দ্র নন্দী এই রাস্তার ধারে অবস্থিত।

বিখ্যাত শিক্ষা প্রতিষ্ঠান বিদ্যাসাগর কলেজ বিধান সরণির উপরেই ঠনঠনিয়া কালীবাড়ির কাছে অবস্থিত।

## চিত্রকক্ষ

File:Thanthania Kalibari - Kolkata 7422.JPG|ঠনঠনিয়া কালীবাড়ি
File:Bidhan Sarani - Kolkata 2011-10-22 6271.JPG|বিবেকানন্দ রোড ও বিধান সরণির ব্যস্ত ক্রসিং
File:Roadside Snacks Stall - Shyambazar Five-point Crossing - Kolkata 2012-05-19 3083.JPG|বিধান সরণির ধারে দোকানের সারি
File:Bidhan Sarani - Shyambazar Five-point Crossing - Kolkata 2012-05-19 3088.JPG|বিধান সরণি ও শ্যামবাজার পাঁচমাথার মোড় ক্রসিং


## তথ্যসূত্র

বিষয়শ্রেণী:কলকাতার রাস্তা
মায়া (পরিগণনা)

**মায়া** ছিল একটি ব্যক্তিগত বুদ্ধিমান সহযোগী, যা  মোটোরোলা কর্তৃক উন্নয়ন সাধন হয়েছিল। এই প্রোগরামের জন্য প্রস্তাবিত বৈশিষ্ট্য ছিল, এটি দিনের ২৪ ঘণ্টা ইমেইল পড়তে পারবে এবং প্রশ্নের উত্তর দিতে পারবে। মায়া একটি ইন্টারনেট পরিসেবার সাথে কাজ উদ্দেশ্য ছিল, যা মোটোরোলা তৈরি করতেছিল। এই ইন্টারনেট পরিসেবাকে মায়োস্ফিয়ার বলে।মোটোরোলা পরিকল্পনা করেছিল মায়া হবে একটি প্রদত্ত সেবা, যা অবশেষে অন্যান্য বাহক কর্তৃক ব্যবহৃত হবে।  মায়াকে বিজ্ঞাপনে উপস্থাপন করার জন্য একটি মহিলা কম্পিউটার-জেনারেটেড (কম্পিউটার-জেনারেটেড ইমেইজারি হচ্ছে কম্পিউটার গ্রাফিক্স এপ্লিকেশন যা চারু ও কারু কলা, প্রিন্ট মিডিয়া, ভিডিও গেম, চলচ্চিত্র, টেলিভিশন অনুষ্ঠান, বিজ্ঞাপন, ভিডিও, এবং সিমুলেটর এর জন্য ইমেইজ তৈরিতে ব্যবহৃত হয়।) অক্ষর তৈরি করা হয়েছিল। যদিও অক্ষর অ্যানিমেশনর মান প্রশংসিত হয়েছিল, অতিরিক্ত যৌন উদ্দীপক হওয়ায় সমালোচিত হয়েছিল।

২০০০ সালে মার্চে  কম্পিউটার-জেনারেটেড অক্ষর এবং প্রোগ্রাম উভই একটি বিজ্ঞাপনের মাধ্যমে জনসম্মুখে উন্মোচিত হয়েছিল, যদিও প্রোগ্রাম সে সময়ে ব্যবহারের জন্য প্রস্তুত ছিল না।  ঘোষণাটি যথেষ্ট পরিমাণ মনোযোগ আকর্ষণ করা সত্ত্বেও পরবর্তী মাসে প্রকল্প সংক্রান্ত সামান্য তথ্য পাওয়া গিয়েছিল। প্রোগ্রামটি আনুষ্ঠানিকভাবে কখনো উন্মোচন বা বাতিল করা হয়নি। যদিও ২০০২ সালে  মায়োস্ফিয়ার এবং মায়া উভয়েরই ট্রেডমার্ক মোটোরোলা কর্তৃক বাতিল করা হয়। বিশ্বাস করা হত মায়া নামটি **'My a**ssistant' শব্দ সমূহে একটি খেলা।

## প্রস্তাবিত বৈশিষ্ট্য ও উন্নয়ন
মায়ার জন্য যে ইন্টারনেট সেবা বিকশিত হয় তাকে মায়োস্ফিয়ার বলে। ১৯৯৮ সালে মোটোরোলা মায়োস্ফিয়ারের উন্নয়ন শুরু করেছিল। এটি একটি স্পিচ সক্রিয় পরিষেবা হিসেবে তুলে ধরা হয়  "যা ভোক্তাদের প্রাকৃতিক ভয়েস কমান্ড ব্যবহার প্রবেশের একটি একক বিন্দু থেকে বেতার এবং ওয়ারলাইন যোগাযোগ পরিচালনা ও নিয়ন্ত্রণে সক্ষম করে।" ঐ সময়ে ইতোমধ্যে কিছু কোম্পানী অনুরূপ সফটওয়্যারের জন্য পরিকল্পনা ঘোষণা করেছিল। মোটোরোলার মায়োস্ফিয়ারের ঘোষণায় ওয়্যারলেস ইন্টারনেট এবং মোবাইল কম্পিউটিং থেকে অ্যালান রেইটার হতবম্ভ হয়েছিল। তারা বলেছিল, "মোটোরোলা ভয়েজ এক্টিভেশন দলে এক ধরনের দেরি করেছে। কিন্তু দলটি খুব বড় হতে পারে। ... মোটোরোলার প্রবেশ ভয়েস রেসপন্স সিস্টেমের মান আরও বৈধ করতে সাহায্য করবে। কিন্তু এটি একটি কঠিন বাজার, এবং এটাতে সময় লাগবে।" মায়োস্ফিয়ার শব্দটি, "ঐ বিষয়বস্তুয়ে একজন ব্যক্তি জগতের উপাদান সংযোগের একটি খেলা ছিল"

মোটোরোলা মনস্থ করেছিল মায়া ইন্টারনেটের সাথে একজন মানুষের মত ইন্টারফেস প্রদান করবে। মায়া একটি টোল-ফ্রি টেলিফোন নম্বর ও একটি পিন কোডের মাধ্যমে প্রবেশ করবে। প্রোগ্রামটি ল্যান্ডলাইন সহ যেকোন ফোনে কাজ করার জন্য পরিকল্পনা করা হয়েছিল।কিন্তু প্রাথমিকভাবে মোবাইলের জন্য পরিকল্পনা করা হয়েছিল। এবং দিনে ২৪ ঘণ্টা প্রবেশের ব্যবস্থা ছিল। মায়া স্টকের মূল্য, খবর, খেলাধুলা, আবহাওয়া, ট্রাফিক, বিমান রিজার্ভেশন, ঠিকানা, এবং কলকব্জা বিষয় সমূহের উপর প্রশ্নের উত্তর দিতে সক্ষম বলা হত, এবং মোবাইল ফোনের এড্রেস বুকে থাকা নাম্বার সমূহে ফোন দিতে সক্ষম ছিল।

## ক্যারেক্টার

## আত্মপ্রকাশ এবং উপস্থিতি

## রিসেপশন

### ক্যারেক্টার

### ঘোষিত প্রোগ্রাম

## তথ্যসূত্র
	
**গ্রন্থপঞ্জি**
Matrix, Sidney (2006). Cyberpop: Digital Lifestyles and Commodity Culture. Routledge. ASIN B00CX0JFL0.

## বহিঃসংযোগ
 ওয়েব্যাক মেশিন এ অফিসিয়াল ওয়েবসাইট

বিষয়শ্রেণী:কম্পিউটার প্রকৌশল
বিষয়শ্রেণী:টেলিযোগাযোগ সেবা
ব্যাকন আইসক্রিম

**ব্যাকন আইসক্রিম** একটি আধুনিক আবিষ্কার, যা মূলত শুকরের মাংস ডিমের মিশ্রণে মিশিয়ে ঠান্ডা করার মাধ্যমে তৈরি করা হয়। এই আইসক্রিম তৈরির ধারণা নেয়া হয় ১৯৭৩ সালের কমেডি ধারাবাহিক ছবি দ্য টু রোনিস থেকে। 
## উৎস
নিউইয়র্কের ফ্রেডোনিয়ায় অবস্থিত অ্যাল্ডরিচ বিফ এন্ড আইসক্রিম পার্লারে এপ্রিল ফুল তৈরির উদ্দেশ্যে এই আইসক্রিম বানানো হয়। ১৯৮২ সালে সহ প্রতিষ্ঠাতা স্কট অ্যাল্ডরিচকে এক রস বিক্রেতা রসালো আইসক্রিম তৈরি করতে চ্যালেঞ্জ ছুড়ে দেয়, যা দিয়ে সে মানুষকে এপ্রিল ফুল বানাতে পারে। 
## প্রস্তুতপ্রণালী

ব্যাকন আইসক্রিম সর্বপ্রথম ১৯৯২ সালে তৈরি করা হয় এবং ২০০০ সালের দিকে এটি জনপ্রিয়তার দ্বারপ্রান্তে পৌঁছে। এটি তৈরি করতে সাধারণ ভ্যানিলা আইসক্রিমের সাথে কেবল শুকরের মাংস যোগ করা হয়। এছাড়াও ক্রিম, রাম এবং পিকন নামক একধরনের বাদাম যোগ করা হয়।

## আরো দেখুন
* List of ice cream flavors
* Bacon mania

## তথ্যসূত্র

বিষয়শ্রেণী:Flavors of ice cream
বিষয়শ্রেণী:Bacon dishes
বিষয়শ্রেণী:২০১০-এর দশকের খাদ্য
আফগানিস্তানের রাজশাসকদের তালিকা

থাম্ব|আফগানিস্তানের বাদশাহর রাজধ্বজ (১৯৩১–১৯৭৩)
এই পাতাটি **[[আফগানিস্তান|আফগানিস্তানের]] রাজসিক রাষ্ট্র প্রধানদের** একটি তালিকা। ১৭০৯ খ্রিষ্টাব্দে মীরওয়াইস হুতাক ও তার কান্দাহারের উপজাতীয় নেতারা নিজেদের অঞ্চলকে মোগল ও পারস্য শাসন থেকে মুক্ত করেন। মীরওয়াইস একটি বিশাল দুর্গ নির্মাণ করেন এবং কান্দাহার শহরকে হুতাক সাম্রাজ্যের রাজধানী হিসেবে গড়ে তোলেন। দীর্ঘ যুদ্ধের পর দুররানি সাম্রাজ্য তাদের স্থলে ক্ষমতায় আসে। ১৭৪৭ খ্রিষ্টাব্দে আহমেদ শাহ দুররানি এই সাম্রাজ্য প্রতিষ্ঠা করেছিলেন। আহমেদ শাহ দুররানি জাতির পিতা হিসেবে গণ্য হন। এছাড়াও মীরওয়াইস হুতাককে দাদা হিসেবে গণ্য করা হয়। মুহাম্মদ জহির শাহ আফগানিস্তানের শেষ বাদশাহ।

## [[হুতাক রাজবংশ|হুতাক সাম্রাজ্য]] (১৭০৯–১৭৩৮)

## [[দুররানি সাম্রাজ্য]] (১৭৪৭-১৮২৩)

## [[আফগানিস্তান আমিরাত]] (১৮২৩–১৯২৬)

## [[আফগানিস্তান রাজ্য]] (১৯২৬–১৯৭৩)

## আরও দেখুন
* আফগানিস্তান ইসলামী আমিরাত
* আফগানিস্তানের রাষ্ট্রপতিদের তালিকা (অ-রাজসিক রাষ্ট্রপ্রধানদের তালিকা)
* আফগানিস্তানের রাষ্ট্রপতি
* আফগানিস্তানের প্রধানমন্ত্রী
* আফগানিস্তানের নাম
* আফগানিস্তানের ইতিহাস
* পশতুন সাম্রাজ্য ও রাজবংশের তালিকা

## তথ্যসূত্র

বিষয়শ্রেণী:আফগান রাজশাসক
বিষয়শ্রেণী:আফগানিস্তান-বিষয়ক তালিকা
আইয়ুব শাহ দুররানি

**আইয়ুব শাহ দুররানি** ছিলেন আফগানিস্তানের শাসক। ১৮১৯ থেকে ১৮২৩ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র। তার শাসনামলে কাশ্মির হাতছাড়া হয় এবং তা ভারতের ইতিহাসে নতুন অধ্যায় সৃষ্টি করে। ১৮২৩ খ্রিষ্টাব্দে বারাকজাইদের হাতে তিনি বন্দী হন। ফলে দুররানি সাম্রাজ্যের সমাপ্তি ঘটে। মুক্তি লাভের পর তিনি পাঞ্জাবে পালিয়ে যান। সেখানে ১৮৩৭ খ্রিষ্টাব্দে তিনি মৃত্যুবরণ করেন।

## তথ্যসূত্র

বিষয়শ্রেণী:আফগানিস্তানের আমির
বিষয়শ্রেণী:দুররানি রাজবংশ
বিষয়শ্রেণী:পশতু ব্যক্তি
বিষয়শ্রেণী:১৮৩৭-এ মৃত্যু
বিষয়শ্রেণী:জন্মের সাল অজানা
মুহাম্মদ আজম খান (আফগানিস্তানের আমির)

**মুহাম্মদ আজম খান** () ছিলেন আফগানিস্তানের আমির। ১৮৬৭ খ্রিষ্টাব্দের ৭ অক্টোবর থেকে ১৮৬৮ খ্রিষ্টাব্দের ২১ ফেব্রুয়ারি পর্যন্ত তিনি আমির ছিলেন। তিনি দোস্ত মুহাম্মদ খানের দ্বিতীয় পুত্র। তার ভাই ও পূর্ববর্তী শাসক মুহাম্মদ আফজাল খান মৃত্যুবরণ করার পর তিনি ক্ষমতা লাভ করেন। আজম খানের মৃত্যুর পর শের আলি খান পুনরায় আফগানিস্তানের আমির হন। আজম খান জাতিগতভাবে বারাকজাই গোত্রীয় পশতুন ছিলেন।

## আরও দেখুন
* আফগানিস্তানের বাদশাহদের তালিকা

## তথ্যসূত্র

বিষয়শ্রেণী:আফগানিস্তানের আমির
বিষয়শ্রেণী:আফগান ব্যক্তি
বিষয়শ্রেণী:পশতু ব্যক্তি

বিষয়শ্রেণী:১৮৭০-এ মৃত্যু
হুসাইন হুতাক

**শাহ হুসাইন হুতাক**, (পশতু, দারি, উর্দু, আরবি: ) ছিলেন হুতাক রাজবংশের পঞ্চম ও শেষ শাসক। তিনি প্রথম হুতাক শাসক মীরওয়াইস হুতাকের পুত্র। জাতিগতভাবে তিনি গিলজি গোত্রের একজন পশতুন ছিলেন। তার ভাই মাহমুদ হুতাক ১৭২৫ খ্রিষ্টাব্দে মারা যাওয়ার পর তিনি শাসনভার লাভ করেন। তিনি পশতু ভাষার একজন কবিও ছিলেন। তার চাচাত ভাই আশরাফ হুতাক ইসফাহান থেকে অধিকাংশ পারস্য শাসন করেছেন। অন্যদিকে হুসাইন হুতাক কান্দাহার থেকে বর্তমান আফগানিস্তান শাসন করেছেন।

আশরাফ হুতাক ১৭২৯ খ্রিষ্টাব্দে মারা যান। ফলে পারস্যে হুতাক শাসন অল্প সময়ের মধ্যে সমাপ্ত হয়। কিন্তু আফগানিস্তানে হুতাক শাসন বজায় ছিল। ১৭৩৮ খ্রিষ্টাব্দে নাদির শাহ এই অঞ্চল জয় করেন। ১৭৪৭ খ্রিষ্টাব্দে শেষ আফগান সাম্রাজ্য স্থাপন ও আধুনিক আফগানিস্তানের পূর্বসূরি রাষ্ট্র প্রতিষ্ঠার পূর্বে এটি ছিল একটি সংক্ষিপ্ত বিরতিকাল।

## আরও দেখুন
*হুতাক সাম্রাজ্য
*আফগানিস্তানের ইতিহাস

## তথ্যসূত্র

## বহিঃসংযোগ

*An Outline Of The History Of Persia During The Last Two Centuries (A.D. 1722–1922) 
*Hotak Rule

বিষয়শ্রেণী:পশতু ব্যক্তি
বিষয়শ্রেণী:১৭৩৮-এ মৃত্যু
বিষয়শ্রেণী:জন্মের সাল অজানা

বিষয়শ্রেণী:১৮শ শতাব্দীর কবি
বিষয়শ্রেণী:কান্দাহারের ব্যক্তি
আলি শাহ দুররানি

**সুলতান আলি শাহ দুররানি** ছিলেন দুররানি সাম্রাজ্যের শাসক। ১৮১৮ থেকে ১৮১৯ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র। তার ভাই আইয়ুব শাহ দুররানির হাতে তিনি ক্ষমতাচ্যুত হন।

## তথ্যসূত্র

## বহিঃসংযোগ
* Britannica – Timur Shah (ruler of Afghanistan

বিষয়শ্রেণী:আফগানিস্তানের আমির
বিষয়শ্রেণী:দুররানি সাম্রাজ্য
বিষয়শ্রেণী:পশতু ব্যক্তি
বিষয়শ্রেণী:জন্মের সাল অজানা
বিষয়শ্রেণী:মৃত্যুর সাল অজানা
বিষয়শ্রেণী:দুররানি রাজবংশ
সারাহ ভিঞ্চি

**সারাহ ভিঞ্চি** ( জন্ম: ৪ ডিসেম্বর ১৯৯১) একজন ১ পয়েন্ট হুইল চেয়ার বাস্কেটবল খেলোয়াড়, যিনি অস্ট্রেলীয় জাতীয় মহিলা হুইলচেয়ার বাস্কেটবল লিগে পার্থ ওয়েস্টার্ন স্টার্সের হয়ে খেলে থাকেন। ২০১১ সালে জাপানে অনুষ্ঠিত ওসাকা কাপে তার আন্তর্জাতিক অঙ্গনে অভিষেক ঘটে। সেখানে তিনি হুইল চেয়ার বাস্কেটবলের গ্লিডার্স নামে পরিচিত অস্ট্রেলিয়া জাতীয় মহিলা হুইর চেয়ার বাস্কেটবল দলের হয়ে অংশগ্রহণ করেন। ভিঞ্চি ২০১২ লন্ডন গ্রীষ্মকালীন প্যারালিম্পিকে হুইল চেয়ার বাস্কেটবল প্রতিযোগিতায় অস্ট্রেলিয়ার হয়ে অংশগ্রহণ করে রৌপ্য পদক অর্জন করেন। তার সাম্প্রতিকালের সেরা আন্তর্জাতিক অর্জন হল ২০১৩ ওসাকা কাপ।

## ব্যক্তিগত জীবন
সারাহ ভিঞ্চি ১৯৯১ সালের ৪ঠা ডিসেম্বর পশ্চিম অস্ট্রেলিয়ার রাজধানী পার্থে জন্মগ্রহণ করেন। তিনি স্পাইনা বাইফিডায় আক্রান্ত ছিলেন। ২০১৩ সাল থেকে তিনি পশ্চিম অস্ট্রেলিয়ার স্পিয়ারুটে বসবাস করছেন এবং তিনি একজন ছাত্রী। তিনি ইতোমধ্যেই কারিগরি ও উচ্চ শিক্ষা ইনিস্টিটিউট থেকে ডিজিটাল মিডিয়ায় সার্টিফিকেট অর্জন করেছেন।

## কর্মজীবন
ভিঞ্চি একজন ১ পয়েন্ট হুইল চেয়ার বাস্কেটবল খেলোয়াড়। তিনি ২০০৬ সালে হুইল চেয়ার বাস্কেটবল খেলা শুরু করেন। ভিঞ্চি ২০০৯ সালে পার্থ ওয়েস্টানর্স স্টার্সের হয়ে অস্ট্রেলিয়া জাতীয় মহিলা হুইলচেয়ার বাস্কেটবল লিগে খেলা শুরু করেন এবং ২০১৩ সাল পর্যন্ত স্টার্সের হয়ে খেলেছেন। ২০১০ সালে ভিঞ্চি ও তার দল কেভিন কুম্বস কাপে নিউ সাউথ ওয়েলসকে ৬৩-৫৮ পয়েন্টে পরাজিত করেন এবং জুনিয়র চ্যাম্পিয়নশীপ লিগে বিজয়ী হন।

২০১০ সালে ভিঞ্চি বিশ্বব্যাপী গ্লিডার্স নামে পরিচিত অস্ট্রেলিয়া জাতীয় মহিলা হুইলচেয়ার বাস্কেটবল দলের জন্য নির্বাচিত হন এবং একই বছর জাপানের ওসাকা কাপে অংশগ্রহণের মাধ্যমে তার অভিষেক হয়। এরপর তিনি ২০১১ এশিয়া ওসেনিয়া আঞ্চলিক চ্যাম্পিয়নশীপ, ২০১১ অনূর্ধ্ব-২৫ বিশ্ব চ্যাম্পিয়নশীপ এবং ২০১২ বি.টি. প্যারালিম্পিক বিশ্ব কাপে অংশগ্রহণ করেন, যাতে ফাইনালে জার্মানির বিপক্ষে লড়াই করেন।

ভিঞ্চি ২০১২ গ্রীষ্মকালীন প্যারালিম্পিকে অস্ট্রেলিয়া দলের প্রতিনিধি হিসেবে নির্বাচিত হন। লন্ডন গেমস ছিল তার প্রথম অলিম্পিক মিশন। এ উপলক্ষে জুলাইয়ের শেষের দিকে তিনি পার্থের রাজ্য বাস্কেটবল সেন্টারে একটি প্যারালিম্পিক বিদায়ী অনুষ্ঠানে উপস্থিত ছিলেন।

২০১২ গ্রীষ্মকালীন প্যারালিম্পিকে গ্রুপ পর্বে তারা ব্রাজিল, গ্রেট ব্রিটেন এবং নেদারল্যান্ডের বিপক্ষে জয়লাভ করে, কিন্তু কানাডার কাছে পরাজিত হয়। কোয়ার্টার ফাইনালে যাওয়ার জন্য গ্লিডার্সদের এ সাফল্যই যথেষ্ট ছিল। যেখানে তারা মেক্সিকোকে পরাজিত। ফাইনালে তাদের প্রতিযোগি ছিল জার্মানি যারা ১ পয়েন্টের ব্যবধানে যুক্তরাষ্ট্রকে হারিয়ে ফাইনালে এসেছে। গ্লিডার্সরা ফাইনালে ৪৪-৫৮ পয়েন্টের ব্যবধানে পরাজিত হয় এবং রৌপ্য পদক অর্জন করে।

জাপানের ২০১৩ ওসাকা কাপে ভিঞ্চি ও গ্লিডার্সরা সফলভাবে তাদের বিজয়ের শিরোপা ধরে রাখে, যা তারা পূর্বে ২০০৮, ২০০৯, ২০১০ এবং ২০১২ সালে জিতেছিল।

## পরিসংখ্যান




## চিত্রশালা

## তথসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:স্পাইনা বাইফিডায় আক্রান্ত ব্যক্তি
বিষয়শ্রেণী:অস্ট্রেলিয়া জাতীয় মহিলা হুইলচেয়ার বাস্কেটবল দলের খেলোয়াড়
বিষয়শ্রেণী:অস্ট্রেলীয় হুইল চেয়ার বাস্কেটবল খেলোয়াড়
বিষয়শ্রেণী:২০১২ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২০১২ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:পার্থ, পশ্চিম অস্ট্রেলিয়ার ক্রীড়াবিদ
বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
থাইল্যান্ড জাতীয় নারী ক্রিকেট দল

**থাইল্যান্ড জাতীয় মহিলা ক্রিকেট দল** থাইল্যান্ডের পক্ষে মহিলাদের আন্তর্জাতিকে প্রতিনিধিত্বকারী ক্রিকেট দল। থাইল্যান্ড ক্রিকেট সংস্থা কর্তৃক দলটি পরিচালিত হয়। দলের বর্তমান অধিনায়ক হিসেবে রয়েছেন সোর্নারিন তিপ্পোচ ও কোচের দায়িত্বে রয়েছেন জনক গামাগে।

## ইতিহাস
জুলাই, ২০০৭ সালে মালয়েশিয়ায় অনুষ্ঠিত এসিসি মহিলাদের প্রতিযোগিতায় দলটি অংশগ্রহণ করে। ৬ জুলাই, ২০০৭ তারিখে বাংলাদেশের বিপক্ষে তাদের অভিষেক ঘটে। তবে দুই খেলার প্রত্যেকটিতেই বাংলাদেশের কাছে হেরে যায় তারা। হংকং, মালয়েশিয়া ও নেপালের ন্যায় তারাও প্রথম রাউন্ড থেকেই বিদায় নেয়।

এশিয়ান ক্রিকেট কাউন্সিল কর্তৃক আয়োজিত প্রতিযোগিতার বাইরে ২০১৩ সালের বিশ্ব টুয়েন্টি২০ বাছাইপর্বে খেলে যাতে তারা আট দলের মধ্যে পঞ্চম স্থান দখল করে। তবে, ২০১৫ সালের প্রতিযোগিতায় স্বাগতিক হিসেবে তারা কেবলমাত্র নেদারল্যান্ডের বিপক্ষে স্বান্তনাসূচক খেলায় জয় পেয়ে সপ্তম হয়।

ফেব্রুয়ারি, ২০১৭ সালে শ্রীলঙ্কায় অনুষ্ঠিত বিশ্বকাপের বাছাইপর্বে ভারতের বিপক্ষে থাইল্যান্ড মুখোমুখি হয়। এটিই তাদের প্রথম ৫০-ওভারের খেলা ছিল। খেলায় তারা ৯ উইকেটে পরাজিত হয়।

## দলীয় সদস্য
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত থাইল্যান্ড মহিলা দলের সদস্যদের তালিকা নিম্নরূপ:

* সোর্নারিন তিপ্পোচ (অঃ)
* নত্তায়া বুচাতম
* নারুমল চাইওয়াই (উইঃ)
* নত্তাকান চান্তাম
* রোসেনান কানোহ
* নন্নাপাট কঞ্চারোঙ্কাই (উইঃ)
* সুলিপর্ন লাওমি
* সোরিয়া লাতেহ
* রত্নাপর্ন পাগাংলার্ড
* সিরিন্ত্রা সায়েংসাকাওরাত
* সাইনামিন সাইনিয়া
* রত্তনা স্যাংসোমা
* শাগুফতা আরউই
* চানিডা সুত্তিরুয়াং

মে, ২০১৬ সালে শ্রীলঙ্কার সাবেক ফাস্ট বোলার জনক গামাগেকে দলের প্রধান কোচ হিসেবে নিযুক্ত করা হয়।

## প্রতিযোগিতায় অংশগ্রহণের ইতিহাস
### এশিয়ান গেমস
* ২০১০: প্রথম রাউন্ড
* ২০১৪: কোয়ার্টার-ফাইনাল

### মহিলা টি২০ বিশ্বকাপ
* ২০২০: প্রথম রাউন্ড

## তথ্যসূত্র

বিষয়শ্রেণী:থাইল্যান্ডে ক্রিকেট
বিষয়শ্রেণী:থাইল্যান্ডের জাতীয় নারী ক্রীড়া দল
বিষয়শ্রেণী:আন্তর্জাতিক ক্রিকেটে থাইল্যান্ড
বিষয়শ্রেণী:২০০৭-এ প্রতিষ্ঠিত
বিষয়শ্রেণী:জাতীয় নারী ক্রিকেট দল
রেডিও ভূমি

**রেডিও ভূমি** বাংলাদেশের একটি বেসরকারি রেডিও স্টেশন। এটি গানচিল মিডিয়া লিমিটেডের মালিকানাধীন একটি প্রতিষ্ঠান। গানচিল মিডিয়া লিমিটেড ইমপ্রেস টেলিফিল্মের একটি অঙ্গ প্রতিষ্ঠান।

## ইতিহাস
রেডিও ভূমি এফএম ৯২.৮ যাত্রা শুরু করে ২০১২ সালের ৩০শে সেপ্টেম্বর। যাত্রার উদ্দেশ্য ছিল শুদ্ধ বাংলা সংস্কৃতির উৎকর্ষ সাধনের প্রয়াস।

## অনুষ্ঠানসূচী

## আরো দেখুন
* বাংলাদেশের বেতার কেন্দ্রের তালিকা
* বাংলাদেশের টেলিযোগাযোগ ব্যবস্থা
* বাংলাদেশ বেতার

## বাহ্যিক সংযোগ
*রেডিও ভূমি লাইভ

## তথ্যসূত্র

বিষয়শ্রেণী:বাংলাদেশের রেডিও স্টেশন
বিষয়শ্রেণী:ইমপ্রেস গ্রুপ
লতাচাপলী ইউনিয়ন

**লতাচাপলী** বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন। বাংলাদেশের দ্বিতীয় বৃহত্তম সমুদ্র সৈকত কুয়াকাটা এই ইউনিয়নে অবস্থিত।

## আয়তন
লতাচাপলী ইউনিয়নের আয়তন ১৫,৫৪৪ একর।

## প্রশাসনিক কাঠামো
লতাচাপলী ইউনিয়ন কলাপাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মহিপুর থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ। এটি একটিমাত্র মৌজা নিয়ে গঠিত এবং মোট গ্রাম ২৫টি।

## জনসংখ্যার উপাত্ত
২০১১ সালের আদমশুমারি অনুযায়ী লতাচাপলী ইউনিয়নের মোট জনসংখ্যা ২৫,৯২৫ জন। এর মধ্যে পুরুষ ১৩,৩২৭ জন এবং মহিলা ১২,৫৯৮ জন। মোট পরিবার ৫,৮৭২টি।

## শিক্ষা
২০১১ সালের আদমশুমারি অনুযায়ী লতাচাপলী ইউনিয়নের সাক্ষরতার হার ৫৩.৫%। এ ইউনিয়নে ১টি কলেজ, ২টি মাধ্যমিক বিদ্যালয়, ২টি মাদ্রাসা, ৫টি সরকারি প্রাথমিক বিদ্যালয় ও ১৪টি নিবন্ধিত বেসরকারি প্রাথমিক বিদ্যালয় রয়েছে।

## দর্শনীয় স্থান
* কুয়াকাটা সমুদ্র সৈকত
* মিশ্রিপাড়া বৌদ্ধ বিহার
* এবং দক্ষিণবঙ্গের অন্যতম শিক্ষা প্রতিষ্ঠান মাওলানা ক্বারী আবুল বাসার সাহেবের প্রতিষ্ঠিত দারুল উলুম কেরাতুল কোরআন কওমি মাদ্রাসা অবস্থিত দোভাষীপাড়াতে।

## আরও দেখুন
* কলাপাড়া উপজেলা
* মহিপুর থানা
* পটুয়াখালী জেলা

## তথ্যসূত্র

## বহিঃসংযোগ

বিষয়শ্রেণী:কলাপাড়া উপজেলার ইউনিয়ন
নিউ ইয়র্ক স্টেট রুট ১৬৪

**নিউ ইয়র্ক স্টেট রুট ১৬৪(সংক্ষেপে- এনওয়াই ১৬৪)** যুক্তরাস্ট্রের একটি মহাসড়ক। সড়কটির পুরোটাই নিউ ইয়র্ক -এর উত্তর-পূর্বাঞ্চলীয় পুটনাম শহরের প্যাটিনসনে অবস্থিত। এটি একটি ছোট, দুই-লেনের ফিরতি সড়ক, যা কোন বড় জনবহুল এলাকা অতিক্রম করেনি। এটি সাধারনত এনওয়াই ৩১১ এবং এনওয়াই ২২ এর সংযোগ সড়ক হিসেবে ব্যবহৃত হয়। এনওয়াই ১৬৪ দিয়ে দ্রুততম সময়ে ইন্টারস্টেট ৮৪(আই ৮৪) থেকে এনওয়াই ৩১১ হয়ে পুটনাম লেক এলাকায় যাওয়া যায়। সড়কটি ১৯৩০ সালে এনওয়াই ৩১২ হিসেবে ডিজাইন করা হয়, পরবর্তীতে এনওয়াই ২১৬ নামে পরিচিত হয়। এনওয়াই ১৬৪, ১ জানুয়ারি, ১৯৭০ সালে স্থাপিত হয়, পরবর্তীতে এনওয়াই ২১৬ এর সাথে এর সংযোগ বিচ্ছিন্ন করে দেওয়া হয়।

## রাস্তার বিবরণ

পশ্চিমপ্রান্তে এনওয়াই ১৬৪, এনওয়াই ৩১১ থেকে বিচ্ছিন্ন  যা আই-৮৪ থেকে অল্পদুরত্বের পথ। এটি মেট্রোনর্থ রেল সড়ককে তিনবার এবং দু'টি আন্ডারপাসকে অতিক্রম করে। রাস্তাটির উত্তরদিকে রয়েছে কিছু ছোট পাহাড়ের সারি যা আস্তে আস্তে দক্ষিণে বাঁক নেয়। অন্যদিকে সড়কটি পূর্বদিকে নেওয়ার কারণে টাউনার পল্লীতে কাউন্টি রুট ৬৪  অতিক্রম করে। কয়েকটি ছোট ছোট পাহাড়ের কারণে উত্তরে ম্যান্ডেলপন্ডে কিছু তীব্র বাঁক নিতে হয়, একই রকম কিছু বাঁক রয়েছে দক্ষিণের কর্হিনারলে। এনওয়াই ১৬৪ আস্তে আস্তে  দক্ষিণ- দক্ষিণপূর্বে ঘুরে গিয়ে প্যাটিনসনের এনওয়াই ২২  এ  মিলিত হয়, ইস্ট ব্রাঞ্চ কটন নদীর তীরে।

## ইতিহাস
নতুন করে সংখ্যায়নের স্বার্থে ১৯৩০ সালে  বর্তমান এনওয়াই ১৬৪ কে ডিজাইন করা হয়। যখন ১৯৩৭ সালে এনওয়াই ৩১২ এর নাম  দক্ষিণের একটা রাস্তায় স্থানান্তর করা হয়, তখন পূর্বের রাস্তাটি প্যাটিনসনের এনওয়াই ২১৬ এর বর্ধিতাংশে পরিনত হয়। যা এনওয়াই ৩১১, এনওয়াই ২৯২, এনওয়াই ৫৫ দিয়ে বর্তমান রুটের সাথে যুক্ত হয়।  ১ জানুয়ারি ১৯৭০ সালে এনওয়াই ২১৬ কে বর্তমান দৈর্ঘ্যে কমিয়ে আনা হয়। তখন পৃর্বের এনওয়াই ৩১১ এবং এনওয়াই ২২ কে এনওয়াই ১৬৪ হিসেবে ঠিক করা হয়।

## মূখ্য অংশবিশেষ
পুরো রাস্তাটিই পুটনাম কাউন্টির প্যাটিনসনে অবস্থিত।

## আরও দেখুন
*

## তথ্যসূত্র

## বহিঃসংযোগ

বিষয়শ্রেণী:নিউ ইয়র্ক অঙ্গরাজ্যের মহাসড়ক
আর্মড পুলিশ ব্যাটালিয়ন পাবলিক স্কুল ও কলেজ

**আর্মড পুলিশ ব্যাটালিয়ন পাবলিক স্কুল ও কলেজ** বাংলাদেশের বগুড়া শহরের একটি শিক্ষাপ্রতিষ্ঠান। সরাসরি আর্মড পুলিশ ব্যাটালিয়নের ব্যবস্থাপনায় পরিচালিত হয় এই উচ্চ-মাধ্যমিক পর্যায়ের বিদ্যালয়টি।

## অবস্থান
ডান|থাম্ব|কলেজ ভবন
এই কলেজটি রাজশাহী বিভাগের বগুড়া শহরের কেন্দ্রস্থল সাতমাথা থেকে প্রায় ০২ কিলোমিটার উত্তরে ভাষা সৈনিক গাজীউল হক সড়ক সংলগ্ন নিশিন্দারা আর্মড পুলিশ ব্যাটালিয়ন সদর দপ্তরের উত্তর পার্শ্বে প্রতিষ্ঠানটি অবস্থিত।

## ইতিহাস
১৯৮৪ সালের ৫ ডিসেম্বর এই শিক্ষাপ্রতিষ্ঠানটির ভিত্তিপ্রস্তর স্থাপন করা হয় এবং ১৯৮৬ এর উদ্বোধন করা হয়। প্রতিষ্ঠার পর নিম্ন মাধ্যমিক পর্যায়ে ১৯৮৭ সালে, মাধ্যমিক পর্যায়ে ১৯৮৮ সালে এবং উচ্চ মাধ্যমিক পর্যায়ে ১৯৯৮ সালে স্বীকৃতি লাভ করে এবং স্কুল শাখা ১৯৯০ সালে ও কলেজ শাখা ২০০২ সালে এমপিও ভুক্ত হয়।

## তথ্যসূত্র

বিষয়শ্রেণী:বগুড়া জেলার মহাবিদ্যালয়
বিষয়শ্রেণী:বগুড়া জেলার বিদ্যালয়
বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
শের আলি খান

**শের আলি খান** ()(আনুমানিক ১৮২৫ &ndash; ২১ ফেব্রুয়ারি ১৮৭৯) ছিলেন আফগানিস্তানের আমির। ১৮৬৩ থেকে ১৮৬৬ এবং ১৮৬৮ থেকে ১৮৭৯ খ্রিষ্টাব্দে মৃত্যুর আগ পর্যন্ত তিনি আমিরের দায়িত্বপালন করেছেন। তিনি দোস্ত মুহাম্মদ খানের তৃতীয় পুত্র।

পিতার মৃত্যুর পর শের আলি খান ক্ষমতালাভ করেন। পরে তার বড় ভাই মুহাম্মদ আফজাল খান তার কাছ থেকে ক্ষমতা দখল করেন। শের আলি খান পুনরায় আমির হওয়ার আগ পর্যন্ত দুইপক্ষের লড়াই হয়েছে। যুক্তরাজ্য ও রাশিয়ার পারস্পরিক দ্বন্দ্বসংঘাত থেকে তিনি আফগানিস্তানকে নিরপেক্ষ রাখতে সচেষ্ট থাকলেও তাদের চাপের কারণে তার শাসনকাল বাধাগ্রস্ত হয়েছিল। ১৮৭৮ খ্রিষ্টাব্দে নিরপেক্ষতা নষ্ট হয় এবং দ্বিতীয় ইঙ্গ-আফগান যুদ্ধ শুরু হয়। ব্রিটিশরা কাবুলের দিকে যাত্রা করলে শের আলি খান রাশিয়ায় রাজনৈতিক আশ্রয়ের উদ্দেশ্যে কাবুল ত্যাগ করেন। তার পরে তার পুত্র মুহাম্মদ ইয়াকুব খান শাসনভার লাভ করেন। ১৮৭৯ খ্রিষ্টাব্দের ২১ ফেব্রুয়ারি তিনি মাজার-ই-শরিফে মৃত্যুবরণ করেন।

শের আলি খানের সাথে পাকিস্তানের পোতোহার অঞ্চলের সম্পর্ক রয়েছে। তিনি তার এক মেয়েকে গাখার উপজাতির নেতা খান বাহাদুর রাজা জাহানদাদ খানের সাথে বিয়ে দিয়েছিলেন। স্বাধীনতার পর গাখার উপজাতি পাকিস্তানের অংশ হয়।

## আরও দেখুন
*আফগানিস্তানের বাদশাহদের তালিকা
*দ্য গ্রেট গেম

## তথ্যসূত্র

## বহিঃসংযোগ

*Profile: Amir Sher Ali Khan

বিষয়শ্রেণী:১৮২৫-এ জন্ম
বিষয়শ্রেণী:১৮৭৯-এ মৃত্যু
বিষয়শ্রেণী:দ্বিতীয় ইঙ্গ-আফগান যুদ্ধের ব্যক্তি
বিষয়শ্রেণী:আফগানিস্তানের আমির
বিষয়শ্রেণী:পশতু ব্যক্তি
বিষয়শ্রেণী:১৯-শতাব্দীর আফগান ব্যক্তি
১৭৬১ মাইলস্টোন

**১৭৬১ মাইলস্টোন** (; বাংলা অর্থ *১৭৬১ মাইলফলক*) হল উনসকেট, রোডে দ্বীপের ৬৪০ সাউথ মেইন স্ট্রীটে অবস্থিত একটি মাইলফলক। এই ফলকটি মূলত গ্রেট রোড এবং বোস্টন, ম্যাসাচুসেটসের পূর্ব-পশ্চিম রুট ধরে কানেকটিকাটগামী ঔপনিবেশিক ইতিহাসমণ্ডিত রাস্তার মিলনস্থলকে স্মরণ করে। একটি বিদ্যুচ্চালিত রাস্তার (ট্রামের ন্যায়) কাজ চলাকালে এই ফলকটি পুনরায় আবিষ্কৃত হয়। ১৮৯৮ সালে ডটারস অব দ্য আমেরিকান রেভোল্যুশন সংস্থার আঞ্চলিক চাপ্টার ফলকটিকে এর প্রকৃত অবস্থানে বসায়। সাউথ মেইন স্ট্রীট ও স্মিথফিল্ড রাস্তার কোণায় এ ফলকটি গ্রথিত আছে। ২৪শে নভেম্বর, ১৯৮২ সালে এই ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়। ঔপনিবেশিক কালের হাইওয়ে চিহ্নিতকারী হিসেবে এ ফলকটি ঐতিহাসিকভাবেই গুরুত্বপূর্ণ।

## ইতিহাস
১৭৬১ মাইলস্টোন একটি ঐতিহাসিক ফলক, যা ঔপনিবেশিক হাইওয়ের মিলনস্থলকে স্মরণ করে। ১৭৬১ সালে এই ফলকটি প্রভিডেন্স, রোডে দ্বীপ থেকে মেন্ডন, ম্যাসাচুসেটসগামী গ্রেট রোডের এবং বোস্টন, ম্যাসাচুসেটস থেকে কানেকটিগামী পূর্ব-পশ্চিম রাস্তাদ্বয়ের সংযোগস্থলে স্থাপন করা হয়। বর্তমানে, এটি সাউথ মেইন স্ট্রীট এবং স্মিথফিল্ড রোডের (পূর্বের গ্রেট রোড) সংযোগস্থলের নিকটে, উনসকেটের বিচারক কর্তৃক ধার্যকৃত স্থান, প্লট ৪-সি, লট ৬৯-এ অবস্থানরত আছে।

/ আকারের ফলকটি ঐতিহাসিক স্থানসমূহের জাতীয় নিবন্ধন (এনআরএইচপি) এর বর্ণনায় একে "অদ্ভুত-আকৃতিবিশিষ্ট ধূসর-পাথরের খণ্ড, যা কিছুটা ভাঙা ও ক্ষয়প্রাপ্ত..." হিসেবে উল্লেখ করা হয়। এতে ১৮-শতকের হাতের লেখা এবং লিপির ধরনে এক নাম-না-জানা খোদাইকারী কর্তৃক খোদাই করা আছে- "মাইলস টু [বো]স্টন ১৭৬১", তবে *রোডে আইল্যান্ড: আ গাইড টু দ্য স্মলেস্ট স্টেট* অনুযায়ী, এতে খোদাই করা আছে, "মাইলস টু বোস্টন ৪৭"।

১৮৯৮ সালে, বিদ্যুচ্চালিত রাস্তার (ট্রামের ন্যায়) কাজ চলার সময় এ ফলকটি স্থানচ্যূত হয়ে যায়। তাই পরবর্তীকালে এ ফলকটিকে ডটারস অব দ্য আমেরিকান রেভোল্যুশন সংস্থার উনসকেট চাপ্টার এর বর্তমান স্থানে যুক্ত করে দেয়। এর কিছু সময় পরে, ডটারস অব দ্য আমেরিকান রেভোল্যুশন এ ফলকটির উপর একটি ব্রোঞ্জনির্মিত প্লেক স্থাপন করে, তবে ১৯৮২ সালে জাতীয় নিবন্ধনের জন্য মনোনয়নকালীন এ প্লেকটি অনুপস্থিত ছিল। ফলকটি বর্তমানে রাস্তার সংযোগস্থলে, ৬৪০ সাউথ মেইন স্ট্রীটের ফুটপাতের পাশের দেয়ালের সাথে সংযুক্ত অবস্থায় রাখা আছে। ২০১৩ সালেও ডটারস অব দ্য আমেরিকান রেভোল্যুশন কর্তৃক বসানো প্লেকটি উপস্থিত ছিল।

## গুরুত্ব
ঐতিহাসিক স্থানসমূহের জাতীয় নিবন্ধন অনুযায়ী ফলকটি এর প্রকৃত অবস্থানেই রয়েছে এবং এটি ঐতিহাসিকভাবে গুরুত্বপূর্ণ, কারণ, "এই ফলকটিই উনসকেট সম্পত্তির একমাত্র বস্তু যা এখনও বর্তমান আছে এবং যুক্তরাষ্ট্রের স্থলপথ পরিবহনের প্রাথমিক ইতিহাস ও ঐ সময়কে ফুটিয়ে তুলছে, এবং এটি রোডে দ্বীপে আন্তঃঔপনিবেশিক হাইওয়েকে স্মরণকারী টিকে থাকা ফলকসমূহের মধ্যে অন্যতম।" ২৪শে নভেম্বর, ১৯৮২ সালে এ ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়।

## আরো দেখুন
* প্রভিডেন্স প্রদেশ, রোডে দ্বীপে অবস্থিত ঐতিহাসিক স্থানসমূহের জাতীয় নিবন্ধন

## তথ্যসূত্র

## বহিঃসংযোগ
*

বিষয়শ্রেণী:রোডে দ্বীপের ঐতিহাসিক স্থানসমূহের জাতীয় নিবন্ধন
বিষয়শ্রেণী:উনসকেট, রোডে দ্বীপের ভবন ও অবকাঠামো
বিষয়শ্রেণী:একক ফলক
মুহাম্মদ আফজাল খান

**মুহাম্মদ আফজাল খান** (১৮১১ – ৭ অক্টোবর ১৮৬৭; ) ছিলেন আফগানিস্তানের আমির। তিনি ১৮৬৫ থেকে ১৮৬৭ খ্রিষ্টাব্দ পর্যন্ত শাসন করেছেন। তিনি ছিলেন দোস্ত মুহাম্মদ খানের জ্যেষ্ঠ পুত্র। পিতার মৃত্যুর তিন বছর পর তিনি তার ভাই শের আলি খানের কাছ থেকে ক্ষমতা দখল করেছিলেন। আফজাল খানের মৃত্যুর পর মুহাম্মদ আজম খান আফগানিস্তানের আমির হন। আফজাল খান জাতিগতভাবে বারাকজাই উপজাতীয় পশতুন ছিলেন।

আফজাল খানের তৃতীয় পুত্র আবদুর রহমান খান ১৮৮০ থেকে ১৯০১ খ্রিষ্টাব্দ পর্যন্ত আফগানিস্তানের আমির ছিলেন।

## আরও দেখুন
* আফগানিস্তানের বাদশাহদের তালিকা

## তথ্যসূত্র

বিষয়শ্রেণী:১৮১১-এ জন্ম
বিষয়শ্রেণী:১৮৬৭-এ মৃত্যু
বিষয়শ্রেণী:আফগানিস্তানের আমির
বিষয়শ্রেণী:পশতু ব্যক্তি
আজানগাছী সাহেব

**মাওলানা সূফী মুফতী আজানগাছী সাহেব** ( উর্দু: *مولانا صوفی مفتی اذانگاچھی*; ইংরেজি: *Maulana Sufi Mufti Azangachhi Shaheb*; হিন্দী: *हज़रत मौलाना सूफी मूफ्ती अज़ानगाछी साहेब*; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তিনি 'হাক্কানী আঞ্জুমান' তরিকার প্রচালক।

## জীবনী
আজানগাছী সাহেব হাওড়া জেলার আজানগাছী গ্রামে ১৮২৮ /১৮২৯ সালে জন্মগ্রহণ করেন। তার পিতার নাম রকিবউদ্দীন আহমদ ফারুকী। ১৯৩২ সালের ১৯ ডিসেম্বর কলকাতার বাগমারী এলাকায় তিনি মৃত্যুবরণ করেন।

## তথ্যসূত্র

## বহিঃসংযোগ
* 

বিষয়শ্রেণী:১৮২৮-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:হাক্কানী আঞ্জুমান
বিষয়শ্রেণী:সুফিবাদ
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:মাদ্রাসা-ই আলিয়া, কলকাতার প্রাক্তন শিক্ষার্থী
বিষয়শ্রেণী:১৯শ শতাব্দীর বাঙালি
বিষয়শ্রেণী:ভারতীয় সুফি
বিষয়শ্রেণী:২০শ শতাব্দীর বাঙালি
বিষয়শ্রেণী:হাওড়া জেলার ব্যক্তি
বিষয়শ্রেণী:হানাফী ব্যক্তি
জনক গামাগে

**জনক চম্পিকা গামাগে** (; জন্ম: ১৭ এপ্রিল, ১৯৬৪) মাতারায় জন্মগ্রহণকারী সাবেক শ্রীলঙ্কান ক্রিকেটার। বর্তমানে তিনি থাইল্যান্ড মহিলা ক্রিকেট দলের প্রধান কোচের দায়িত্ব পালন করছেন। ১৯৯০-এর দশকে শ্রীলঙ্কা ক্রিকেট দলের অন্যতম সদস্য ছিলেন।

১৯৯৫ সালে শ্রীলঙ্কার পক্ষে চারটি একদিনের আন্তর্জাতিকে অংশ নিয়েছিলেন ‘জেসি’ ডাকনামে পরিচিত **জনক গামাগে**। ঘরোয়া প্রথম-শ্রেণীর ক্রিকেটে রুহুনা, মুরস, কুরুনেগালা, গালে ও কোল্টস দলের প্রতিনিধিত্ব করেন তিনি। দলে তিনি মূলতঃ ডানহাতি ফাস্ট মিডিয়াম বোলিং করতেন। পাশাপাশি ডানহাতে ব্যাটিংয়ে পারদর্শী ছিলেন।

## খেলোয়াড়ী জীবন
শ্রীলঙ্কা দলের পক্ষে আন্তর্জাতিক ক্রিকেটে অংশ নেয়ার পূর্বে ঘরোয়া ক্রিকেটে চারটি ভিন্ন ক্লাব দলে খেলেন। এছাড়াও, তিনি ১৯৮৭ থেকে ২০০০ সাল পর্যন্ত বাংলাদেশের ঘরোয়া ক্রিকেটে ঢাকা লিগে অংশ নিয়েছিলেন।

৩০ বছর বয়সে ২৯ মার্চ, ১৯৯৫ তারিখে হ্যামিল্টনে স্বাগতিক নিউজিল্যান্ডের বিপক্ষে তার ওডিআই অভিষেক ঘটে। ওডিআই সিরিজে তিনি দুই খেলায় অংশ নেন। এরপর ঐ বছরেই শারজায় অনুষ্ঠিত এশিয়া কাপের দুই খেলায় অংশগ্রহণ করেন। ৯ এপ্রিল ভারতের বিপক্ষে সর্বশেষ ওডিআইয়ে অংশ নিয়েছিলেন। বাংলাদেশের বিপক্ষে তিনি ২/১৭ লাভ করেন যা তার সেরা বোলিং পরিসংখ্যান ছিল।

## কোচিং
বাংলাদেশ ও অস্ট্রেলিয়ার ঘরোয়া ক্রিকেটে খেলা চালিয়ে যাবার পর শ্রীলঙ্কার প্রিমিয়ার ডিভিশনে কুরুনেগালা যুব ক্রিকেট ক্লাবে এবং অস্ট্রেলিয়ার মেলবোর্নে নক্সফিল্ড ক্রিকেট ক্লাবের শেষ তিন মৌসুম কোচের দায়িত্ব পালন করেন। তন্মধ্যে, নক্সফিল্ডের পক্ষে খেলোয়াড় কাম কোচ হিসেবে ছিলেন। ২০০৬ সালে ঢাকা প্রিমিয়ার ডিভিশন লিগে মোহামেডানের কোচ ছিলেন। আগস্ট, ২০১৪ সাল থেকে বাংলাদেশের মহিলা ক্রিকেট দলের প্রধান কোচের দায়িত্ব পালন করার জন্য প্রারম্ভিকভাবে বাংলাদেশ ক্রিকেট বোর্ডের সাথে এক বছরের চুক্তিতে আবদ্ধ হন। চুক্তির মেয়াদ শেষ হবার পর মে, ২০১৬ সালে তাকে থাইল্যান্ড দলের প্রধান কোচ হিসেবে নিযুক্ত করা হয়।

## তথ্যসূত্র

## আরও দেখুন
* কোচ
* ডেভিড ক্যাপেল
* শ্রীলঙ্কা জাতীয় ক্রিকেট দল
* বাংলাদেশ জাতীয় মহিলা ক্রিকেট দল
* ২০১৫ আইসিসি মহিলা বিশ্ব টুয়েন্টি২০ বাছাইপর্ব‎

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:মুরস স্পোর্টস ক্লাবের ক্রিকেটার
বিষয়শ্রেণী:গালে ক্রিকেট ক্লাবের ক্রিকেটার
বিষয়শ্রেণী:কোল্টস ক্রিকেট ক্লাবের ক্রিকেটার
বিষয়শ্রেণী:কুরুনেগালা যুব ক্রিকেট ক্লাবের ক্রিকেটার
বিষয়শ্রেণী:শ্রীলঙ্কান ক্রিকেট কোচ
বিষয়শ্রেণী:বাংলাদেশ জাতীয় মহিলা ক্রিকেট দলের কোচ
আবদুল আজিজ হুতাক

**শাহ আবদুল আজিজ হুতাক** (মৃত্যু ১৭১৭) () ছিলেন আফগানিস্তানের হুতাক রাজবংশের দ্বিতীয় শাসক। ১৭১৫ খ্রিষ্টাব্দে তার ভাই মীরওয়াইস হুতাক মারা যাওয়ার পর তিনি ক্ষমতা লাভ করেন। তিনি চতুর্থ হুতাক শাসক আশরাফ হুতাকের পিতা। ১৭১৭ খ্রিষ্টাব্দে ভ্রাতুষ্পুত্র মাহমুদ হুতাকের হাতে তিনি নিহত হন।

## প্রারম্ভিক জীবন
আবদুল আজিজ হুতাক কান্দাহারের একটি ধনী ও রাজনৈতিক পরিবারে জন্মগ্রহণ করেছিলেন। তিনি ছিলেন সালিম খান ও নাজু তুখির পুত্র। তিনি কারুম খানের নাতি, ইসমাইল খানের প্রপৌত্র এবং প্রাচীন হুতাকি প্রধান মালিকইয়ারের বংশধর ছিলেন। হুতাক বংশ ছিল অন্তর্গত প্রধান পশতুন গোত্র গিলজির শাখা। হাজি আমানউল্লাহ হুতাক তার গ্রন্থে লিখেছেন যে গিলজি গোত্রের আদি নিবাস ঘুর বা গির্জ‌ অঞ্চলে। পরবর্তীতে ভূমি লাভের জন্য তারা আফগানিস্তানের দক্ষিণপূর্বে চলে আসে।
[থাম্ব|বাম|[সাফাভি রাজবংশ|সাফাভি ও মুঘল যুগে বৃহত্তর কান্দাহার।]]

মুঘল ও সাফাভি সাম্রাজের মধ্যে লড়াইয়ের কারণে ১৭০৭ খ্রিষ্টাব্দে কান্দাহারে বিশৃঙ্খল অবস্থা বিরাজ করছিল। প্রভাবশালী উপজাতীয় নেতা মীরওয়াইস খানকে পারস্যদেশীয় প্রশাসক গুরগিন খান বন্দী করে পারস্যের ইসফাহান পাঠিয়ে দেন। পরে মীরওয়াইস খান মুক্তি পান এবং শাহ সুলতান হুসাইনের সাথে নিয়মিতভাবে সাক্ষাতের অনুমতি পান। আস্থাভাজন হওয়ার পর তিনি হজ্জের জন্য মক্কা যাওয়ার অনুমতি প্রার্থনা করেন। পারস্যে অবস্থানকালে তিনি সাফাভি সাম্রাজ্যে সামরিক দুর্বলতাগুলো পর্যবেক্ষণ করেছিলেন।

১৭০৯ খ্রিষ্টাব্দে মীরওয়াইস খান ও আবদুল আজিজ তার দেশবাসীকে সংগঠিত করা শুরু করেন। শহরের পারস্যদেশীয় ঘাঁটির একটি বড় অংশ অভিযানে যাওয়ার পর মীরওয়াইস ও আবদুল আজিজের অনুসারীরা ঘাঁটির উপর হামলা চালায়। এতে গুরগিন খানসহ প্রতিপক্ষের অধিকাংশ নিহত হন।

সাফাভি শাসনের সময় পশতুনদেরকে শিয়া মতবাদ গ্রহণে বাধ্য করা হত। গুরগিন খান ও তার বাহিনীর পরাজয়ের পর হুতাক গোত্র শহর ও প্রদেশের নিয়ন্ত্রণ লাভ করে। এরপর অঞ্চল পুনরুদ্ধারের জন্য পাঠানো একটি বৃহদাকার বাহিনীকে হুতাকরা পরাজিত করে।

## মৃত্যু
আবদুল আজিজ হুতাক পারস্যের সাথে একটি শান্তিচুক্তি করতে চেয়েছিলেন। কিন্তু তার দেশবাসী এতে আপত্তি জানায়। ফলশ্রুতিতে ১৭১৭ খ্রিষ্টাব্দে মীরওয়াইস খানের পুত্র মাহমুদ হুতাক তাকে হত্যা করেন। এরপর মাহমুদ হুতাক নতুন শাসক হন।

আফগানিস্তানের কান্দাহারের কুকরান অংশে তার ভাইয়ের সমাধির পাশে আবদুল আজিজ হুতাককে দাফন করা হয়েছে।

## আরও দেখুন
* হুতাক রাজবংশ
* আফগানিস্তানের ইতিহাস

## তথ্যসূত্র

## বহিঃসংযোগ
* Encyclopædia Britannica Online – Last Afghan empire

বিষয়শ্রেণী:১৭১৭-এ মৃত্যু
বিষয়শ্রেণী:পশতু ব্যক্তি
বিষয়শ্রেণী:আফগানিস্তানের আমির
বিষয়শ্রেণী:১৭শ শতাব্দীতে জন্ম
বিষয়শ্রেণী:কান্দাহারের ব্যক্তি
বিষয়শ্রেণী:১৮শ শতাব্দীতে খুন হওয়া রাজশাসক
ডি. কে. জি. এস. ইউনাইটেড কলেজ

**ডি. কে. জি. এস. ইউনাইটেড কলেজ**, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি স্নাতক পর্যায়ের বেসরকারি কলেজ। এটি ২০০৪ সালে প্রতিষ্ঠিত হয়। ডি. কে. জি. এস. ইউনাইটেড কলেজটি জাতীয় বিশ্ববিদ্যালয়ের অধিভূক্ত একটি শিক্ষাপ্রতিষ্ঠান।

## প্রতিষ্ঠার ইতিহাস
ডি. কে. জি. এস. ইউনাইটেড কলেজটি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ২০০৪ সালে প্রতিষ্ঠা লাভ করে।

## একাডেমিক কোর্স চালুর ইতিহাস

## বর্ণনা
কলেজটি ময়মনসিংহ জেলার সদর উপজেলার দাপুনিয়া এলাকায় অবস্থিত। কলেজে সকল ধর্মের বালক বালিকাদের অধ্যয়নের সুয়োগ রয়েছে। কলেজটি তিনটি ভবন নিয়ে গঠিত। কলেজের সামনে রয়েছে একটি প্রশস্ত খেলার মাঠ এবং পাশেই রয়েছে দাপুনিয়া ইউনিয়ন কার্যালয়। বর্তমানে কলেজটিতে বিজ্ঞান ও মানবিক বিভাগ চালু আছে।

## আরও দেখুন
* ময়মনসিংহের বিশ্ববিদ্যালয় ও বিদ্যালয়গুলোর তালিকা

## তথ্যসূত্র

## বহিঃসংযোগ

বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ময়মনসিংহ জেলার মহাবিদ্যালয়
দাপুনিয়া কাওয়ালটি ইসলামিয়া উচ্চ বিদ্যালয়

**দাপুনিয়া কাওয়ালটি ইসলামিয়া উচ্চ বিদ্যালয়**, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৪৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ময়মনসিংহের অধিভূক্ত একটি শিক্ষাপ্রতিষ্ঠান।

## প্রতিষ্ঠার ইতিহাস
দপুনিয়া, কাওয়ালটী, ঘাগড়া ও সুহিলা গ্রামে  আধুনিক শিক্ষার প্রসার ও সামাজিক উন্নয়নের চিন্তা থেকে অত্র এলাকার শিক্ষানুরাগী ও সমাজহিতৈষী মাওলানা কেরামত হোসেইন ও তাঁর পুত্র মৌলভী আহমদ হোসেইন তৎসংলগ্ন এলাকার অন্যান্য সমাজহিতৈষী ব্যক্তিগণকে সাথে নিয়ে ১৯৪৪ সালে দাপুনিয়া কাওয়ালটি ইসলামিয়া উচ্চ বিদ্যালয়টি প্রতিষ্ঠা করেন। তবে এর মূল যাত্রা শুরু হয় ১৯৩৪ সালে একই স্থানে একটি প্রাথমিক শিক্ষা প্রতিষ্ঠান স্থাপনের মাধ্যমে। উল্লেখিত প্রাথমিক বিদ্যালয়টি ১৯৩৮ সালে তৎকালীন ব্রিটিশ ভারতিয় সরকারের প্রাদেশিক প্রশাসন কর্তৃক সরকারীকরণ করা হয়। এই মহতী উদ্যোগের মাধ্যমে দাপুনিয়া-কাওয়ালটি এলাকায় ব্যাপক শিক্ষার প্রসার লাভ করে। উক্ত শিক্ষা প্রতিষ্ঠান থেকে মধ্যমিক ও উচ্চ মাধ্যমিক অধ্যয়ন সম্পন্ন করে বহু শিক্ষার্থী দেশে ও বিদেশে উচ্চতর শিক্ষা গ্রহণ করে দেশ ও জাতির সেবা করছেন।

## একাডেমিক কোর্স চালুর ইতিহাস

## বর্ণনা
thumb|দাপুনিয়া কাওয়ালটি ইসলামিয়া উচ্চ বিদ্যালয়ের তিন ভবন 
বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। বিদ্যালয়টিতে ধর্ম বর্ণ নির্বিশেষে সকল শ্রেণীর ছাত্রছাত্রীগণ অধ্যয়ন করেন। তিনটি ভবনে বিদ্যালয়টির পাঠকার্যক্রম এবং প্রশাসনিক কর্মকাণ্ড পরিচালনা করা হয়। বর্তমানে সেখানে একটি কলেজ স্থাপন করা হয়েছে, যারফলে অত্র এলাকার ছাত্রছাত্রীগণ দ্বাদশ শ্রেণী পর্যন্ত অধ্যয়নের সুযোগ পাচ্ছেন। বিদ্যালয়ের সামনে রয়েছে একটি প্রশস্ত খেলার মাঠ। ঠিক পাশেই ডি. কে. সরকারি প্রাথমিক বিদ্যালয় অবস্থিত। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে। ডি. কে. ইসলামিয়া উচ্চ বিদ্যালয়ে জেএসসি এবং এস এস সি পরীক্ষা কেন্দ্র চালু করা হয়েছে। এখানে উল্লেখিত বোর্ড পরীক্ষা অনুষ্ঠিত হয়।

## শিক্ষক-শিক্ষার্থী

## একাডেমিক কোর্স

## স্বেচ্ছাসেবক সংগঠনসমূহ

## আরও দেখুন
* ময়মনসিংহের বিশ্ববিদ্যালয় ও বিদ্যালয়গুলোর তালিকা

## তথ্যসূত্র

## বহিঃসংযোগ

বিষয়শ্রেণী:ময়মনসিংহ জেলার বিদ্যালয়
বিষয়শ্রেণী:১৯৪৪-এ প্রতিষ্ঠিত
বিষয়শ্রেণী:ময়মনসিংহ সদর উপজেলা
সোহাগী ইউনিয়ন উচ্চ মাধ্যমিক বিদ্যালয়

**সোহাগী ইউনিয়ন উচ্চ মাধ্যমিক বিদ্যালয়** হচ্ছে বাংলাদেশের ঈশ্বরগঞ্জ উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৫৫ সালে বিদ্যালয়টি প্রতিষ্ঠা করা হয়।

## ইতিহাস
সোহাগী ইউনিয়ন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৫৫ সালে প্রতিষ্ঠা লাভ করে।

## [[ক্যাম্পাস]]
ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।

## শিক্ষক-শিক্ষার্থী
স্কুলে মোট শিক্ষক আছেন ৩৫ জন এবং মোট শিক্ষার্থী ১৫০০ জন।

## তথ্যসূত্র

বিষয়শ্রেণী:১৯৫৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ময়মনসিংহ জেলার বিদ্যালয়
বিষয়শ্রেণী:ঈশ্বরগঞ্জ উপজেলার শিক্ষাপ্রতিষ্ঠান
বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত
এনজো স্তায়োলা

**এনজো স্তায়োলা** (জন্ম: ১৫ নভেম্বর ১৯৩৯) একজন ইতালীয় অভিনেতা। যিনি ১৯৪৮ সালে মাত্র সাত বছর বয়সে ভিত্তোরিও দে সিকা পরিচালিত *[[লাদ্রি দি বিচিক্লেত্তে]]* সিনেমায় আন্তোনিও রিচ্চির পূত্র *ব্রুনো রিচ্চি*র ভূমিকায় অভিনয়ের জন্য সর্বাধিক পরিচিত এবং প্রশংসিত।  এছাড়াও তিনি অন্যান্য সিনেমাতেও অভিনয় করেছেন ।

## নির্বাচিত চলচ্চিত্রের তালিকা
* *[[লাদ্রি দি বিচিক্লেত্তে|সাইকেল চোর]]* (১৯৪৮)
* *[[দ্যা রিটার্ন অব ডন ক্যামিলো]]* (১৯৫৩)
* *[[দ্যা বেয়ারফুট কন্টেসা]]* (১৯৫৪)

## সূত্র

## বহিঃসংযোগ
* 

বিষয়শ্রেণী:১৯৩৯-এ জন্ম
বিষয়শ্রেণী:ইতালীয় চলচ্চিত্র অভিনেতা
বিষয়শ্রেণী:ইতালীয় অভিনেতা
বিষয়শ্রেণী:ইতালীয় পুরুষ শিশু অভিনেতা
বিষয়শ্রেণী:রোমের অভিনেতা
বিষয়শ্রেণী:২০২৫-এ মৃত্যু
পল্লী-সমাজ

থাম্ব|পল্লী-সমাজ
***পল্লী-সমাজ*** (প্রকাশকাল: জানুয়ারি, ১৯১৬) শরৎচন্দ্র চট্টোপাধ্যায় রচিত উপন্যাস। এই উপন্যাসে মোট উনিশটি পরিচ্ছেদ রয়েছে।

## প্রকাশের ইতিহাস

পল্লী-সমাজ উপন্যাসটির প্রথম নয়টি পরিচ্ছেদ ১৩২২ বঙ্গাব্দের আশ্বিন, অগ্রহায়ণ ও পৌষ সংখ্যায় ভারতবর্ষ মাসিক পত্রিকায় প্রকাশিত হয়। এই নয়টি পরিচ্ছেদে উপন্যাসটি শেষ করার কথা ভাবলেও শরৎচন্দ্র চট্টোপাধ্যায় পরে আরো দশটি পরিচ্ছেদ রচনা করেন, যা এক সঙ্গে ১৩২৩ বঙ্গাব্দের পৌষ সংখ্যায় ভারতবর্ষ মাসিক পত্রিকায় প্রকাশিত হয়। ১৯১৬ খ্রিষ্টাব্দের ভারতবর্ষ পত্রিকার মালিক গুরুদাস চট্টোপাধ্যায় অ্যান্ড সন্স এই উনিশটি পরিচ্ছেদ পুস্তকাকারে প্রকাশ করেন।

## তথ্যসূত্র

বিষয়শ্রেণী:শরৎচন্দ্র চট্টোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:বাংলা ভাষার উপন্যাস
ময়মনসিংহের শিক্ষাপ্রতিষ্ঠানের তালিকা

[thumb|250px|right|[বাংলাদেশ কৃষি বিশ্ববিদ্যালয়]]
[thumb|250px|right|[জাতীয় কবি কাজী নজরুল ইসলাম বিশ্ববিদ্যালয়]]
[alt=File:Agricultural University College Martyr Monument.jpg|থাম্ব|250x250পিক্সেল|[কৃষি বিশ্ববিদ্যালয় কলেজ]]
[thumb|250px|right|[ময়মনসিংহ মেডিকেল কলেজ]]
[thumb|250px|right|[ময়মনসিংহ পলিটেকনিক ইন্সটিটিউট]]
[থাম্ব|250px|[নটর ডেম কলেজ ময়মনসিংহ]]
[thumb|250px|right|[আনন্দ মোহন কলেজ, ময়মনসিংহ]]
[thumb|250px|right|[শহীদ সৈয়দ নজরুল ইসলাম কলেজ]]
[thumb|250px|right|[ময়মনসিংহ জিলা স্কুল]]
[thumb|250px|right|[ময়মনসিংহ ইঞ্জিনিয়ারিং কলেজ|ময়মনসিংহ ইঞ্জিনিয়ারিং কলেজ ক্যাম্পাস]]
[thumb|250px|right|[বাংলাদেশ পরমাণু কৃষি গবেষণা ইনস্টিটিউট]]

ময়মনসিংহ শহরের বিভিন্ন শিক্ষাপ্রতিষ্ঠানসমূহের একটি তালিকা দেয়া হল। জনসংখ্যা বৃদ্ধির সাথে সাথে এই শহরে শিক্ষাপ্রতিষ্ঠানের সংখ্যাও বাড়ছে।

## বিশ্ববিদ্যালয় ও মেডিকেল কলেজসমূহ

## কলেজ ও মাধ্যমিক বিদ্যালয়সমূহ

## মাদ্রাসা (ক্বওমী বা কিতাবখানা)
*জামিয়া আরাবিয়া আশরাফুল উলুম বালিয়া
*জামিয়া ইসলামিয়া মোমেনশাহী
*জামিয়া ইসলামিয়া দারুল উলুম তিলাটিয়া, ফুলপুর,মোমেনশাহী
*জামিয়া ফয়জুর রহমান(র), বড় মসজিদ ময়মনসিংহ।
*জামিয়া আরাবিয়া মাখজানুল উলুম, তালতলা, মোমেনশাহী।
*জামিয়া আরাবিয়া মিফতাহুল উলুম, মাসকান্দা, মোমেনশাহী।
*জামিয়া আশরাফিয়া, খাগডহর, মোমেনশাহী।
*জামিয়া শায়খ আবদুল মোমিন রহ., মধ্য বাড়েরা, সদর, মোমেনশাহী। 
*জামিয়াতুস সুন্নাহ মোযাহিরুল উলূম, শিকারীকান্দা, মোমেনশাহী। 
*আল জামিয়াতুল আশরাফিয়া দারুস সালাম, আকুয়া মোড়ল বাড়ি, সদর, মোমেনশাহী। 
*জামিয়া গাফুরিয়া দারুসসুন্নাহ, ইসলামপুর, ঈশ্বরগঞ্জ, ময়মনসিংহ।
*জামিয়া আরাবিয়া ইসলামিয়া (তিন রাস্তার মোড়) সুতিয়াখালী, সদর, মোমেনশাহী।
জামিয়া মাহমুদিয়া চরখরিচা, সদর, মোমেনশাহী ।
*জামিয়া মাহমুদিয়া দারুসসালাম,সোহাগী, ঈশ্বরগঞ্জ, ময়মনসিংহ।
*মুহিব্বীয়া তালীমুস সুন্নাহ মাদরাসা, পাঁচবাগ, পাগলা, গফরগাঁও, ময়মনসিংহ।
*জামিয়া জাহিদিয়া সদর, ময়মনসিংহ।
*বাইতুল কোরআন হাফিজিয়া মাদরাসা, ঈশ্বরগঞ্জ, ময়মনসিংহ।
*খাঁন আখতারিয়া ইসলামিয়া মাদানিয়া মাদরাসা, চরআলগী,উচাখিলা, ঈশ্বরগঞ্জ, ময়মনসিংহ।
*ইদারাতুল কুরআন,পাটগুদাম,ব্রীজ মোড়,মোমেনশাহী।

## প্রাথমিক বিদ্যালয়সমূহ

## শিক্ষা গবেষণা

  
বিষয়শ্রেণী:ময়মনসিংহ জেলার বিদ্যালয়
বিষয়শ্রেণী:ময়মনসিংহ সদর উপজেলা
বিষয়শ্রেণী:ময়মনসিংহ জেলার শিক্ষাপ্রতিষ্ঠান
বিষয়শ্রেণী:শহর অনুযায়ী বাংলাদেশের শিক্ষাপ্রতিষ্ঠানের তালিকা
বিষয়শ্রেণী:ময়মনসিংহ শহরের কলেজ
দাপুনিয়া ইউনিয়ন, ময়মনসিংহ সদর

**দাপুনিয়া ইউনিয়ন** বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলার অন্তর্গত একটি ইউনিয়ন। ইউনিয়নটি সুতিয়া নদীর পাড়ে অবস্থিত।

*১৯৯৪ সালে আইন শৃঙ্খলা রক্ষাকারী বাহীনির উপস্থিতি ছাড়াই সারা বিশ্বে সর্বপ্রথম ছবি সহ ভোটার তালিকায় ভোট গ্রহণ হওয়ায়, একটি মডেল নির্বাচন হিসাবে সারা পৃথিবীর বুকে স্থান দখল করে নিয়েছে ‘‘দাপুনিয়া’’ মডেল ইউনিয়নটি।*

## আয়তন
দাপুনিয়া ইউনিয়নের আয়তন ২৯.৪১ বর্গকিলোমিটার। এখানে গ্রামের সংখ্যা ২১ টি, মৌজার সংখ্যা ১২ টি, এবং হাট/বাজার সংখ্যা ০৫ টি। এই ইউনিয়নের গ্রামগুলোর নাম হচ্ছে আজমতপুর, বাদেকল্পা, বারুরী, দাপুনিয়া, গোষ্টা, টানকাতলাসেন, নামাকাতলাসেন, হারটি, পাচঁকাহনিয়া, ফুলবাড়ীয়া, শস্যমালা, কাওয়ালটি ও তালমা।

## অবস্থান
দাপুনিয়া ইউনিয়নের উত্তরে খাগডহর ও আকুয়া ইউনিয়ন, পূর্বে মুক্তাগাছা উপজেলা, পশ্চিমে ঘাগড়া ইউনিয়ন এবং দক্ষিণে ফুলবাড়িয়া উপজেলা অবস্থিত।

## প্রশাসনিক এলাকা

## ইতিহাস

## জনসংখ্যার উপাত্ত
বাংলাদেশের ১৯৯১ সনের আদমশুমারি অনুসারে দাপুনিয়া ইউনিয়নের জনসংখ্যা ৩৮,৫১৫  জন। ২০১১ সালের আদম শুমারি অনুযায়ী জনসংখ্যা ৪১৮৭২ জন (প্রায়)। দাপুনিয়া ইউনিয়নের সাক্ষরতার হার হচ্ছে ৪২.২৫% (পুরুষু ৪৪.৬৬ ও মহিলা - ৩৯.৮৩)। বাংলাদেশের সাক্ষরতার হার ৩২.৪%।

## শিক্ষা

শিক্ষার প্রতিষ্ঠানের মধ্যে কলেজঃ ৪টি, উচ্চ বিদ্যালয়ঃ ০৪টি, নিম্ন মাধ্যমিক বিদ্যালয়ঃ ০১টি, মাদ্রাসা- ০২ টি, মসজিদ আছে ০৩ টি সরকারী প্রাথমিক বিদ্যালয় ১২টি এবং বে-সরকারী রেজিঃ প্রাঃ বিদ্যালয় আছে ০১টি।

১৮৯০ সালে প্রতিষ্ঠিত কাতলাসেন কাদেরিয়া কামিল মাদ্রাসা এই অঞ্চলের অন্যতম শিক্ষা প্রতিষ্ঠান।     
#### প্রাথমিক বিদ্যালয়ের তালিকা
* ৭৫ নং আজমতপুর সরকারি প্রাথমিক বিদ্যালয়।
* ৮১ নং টানকাতলাসেন সরকারি প্রাথমিক বিদ্যালয়। 
* ১০ নং দাপুনিয়া সরকারি প্রাথমিক বিদ্যালয়। 

## অর্থনীতি
আশেপাশে প্রচুর জলাশয় এবং উর্বর মাটির এলাকা বলে পরিচিত হওয়ায় ইউনিয়নের জনগণের একটি বড় অংশ কৃষিকাজের সাথে জড়িত। ধান ছাড়াও পাট, গম, সরিষা, কালাই ও বিভিন্ন ধরনের সবজি এখানকার প্রধান কৃষিজ পণ্য  তবে আজকাল এই অঞ্চলে মুরগীর খামার, মৎস্য খামার, গবাদিপশু পালন ইত্যাদির অধিক্য লক্ষ্যণীয়। এসব উৎপাদিত পণ্য ক্রয় করতে দেশের বিভিন্ন অঞ্চল হতে ক্রেতাদের আগমন লক্ষ্য করা যায়।

## উল্লেখযোগ্য ব্যক্তি
১। জনাব, মোঃ আব্দুর রউফ  (সাবেক প্রধান বিচারপতি ও প্রধান নির্বাচন কমিশনার।)

২। জনাব, মোঃ নূরুল ইসলাম  (সাবেক কমোডর, বাংলাদেশ নৌবাহিনী।)

৩। জনাব, মোঃ শহিদুল ইসলাম (অবঃ প্রাঃ বিগ্রিডিয়ার জেনারেল বাংলাদেশ সেনাবাহিনী।)

## নদীসমূহ

দাপুনিয়া ইউনিয়নে দুইটি নদী রয়েছে। সেগুলো হচ্ছে সুতিয়া নদী এবং বাড়েরা নদী।

খাল-৪টা

           ১। গোষ্টা খাল পাড়

           ২। কচ্চা বিলের খাল।

           ৩। আন্ধা বিলের খাল

           ৪। ভেকিবিলের খাল


## চিত্তাকর্ষক স্থান
• ১৮৯০ সালে প্রতিষ্ঠিত কাতলাসেন কাদেরিয়া কামিল মাদ্রাসা

• ভেকি বিল

• সুতিয়া নদী

• শতবর্ষী বটগাছ (৮১ নং সরকারি প্রাথমিক বিদ্যালয় প্রাঙ্গণে)

## তথ্যসূত্র

## বহিঃসংযোগ
* দাপুনিয়া ইউনিয়নের সরকারি ওয়েবসাইট

বিষয়শ্রেণী:ময়মনসিংহ সদর উপজেলার ইউনিয়ন
বিষয়শ্রেণী:ময়মনসিংহ জেলার জনবহুল স্থান
মিরাকল সাইন্স অ্যান্ড ফ্যান্টাসি ষ্টোরিস

thumb|প্রথম সংখ্যার প্রচ্ছদ; শিল্পী ইলিয়ট ডল্ড এর আর্টওয়ার্ক
***মিরাকল সাইন্স এন্ড ফ্যান্টাসি ষ্টোরিস***  একটি পাল্প-কল্পবিজ্ঞান পত্রিকা যা ১৯৩১ সালের মধ্যে দুটি সংখ্যায় প্রকাশিত হয়েছিল। এর কাহিনী গুলো উল্ল্যেখযোগ্য নয়, কিন্তু শিল্পী ইলিয়ট ডল্ড এর প্রচ্ছদ ও আর্টওয়ার্ক ছিল অসাধারন, যা পত্রিকাটিকে সংগ্রাহকদের আকাঙ্খিত করে তোলে। ডল্ড অসুস্থ হয়ে পড়লে পত্রিকাটির প্রকাশনা বন্ধ হয়ে যায় কারণ তিনি ছিলেন পত্রিকাটির সম্পাদক ও শিল্পী।

## প্রকাশনার ইতিহাস
১৯৩১ সালে হ্যারল্ড হারসে, যিনি প্রায় দশ বছর যাবত পাল্প ম্যাগাজিন নিয়ে কাজ করছিলেন, তিনি একটি নতুন কল্পবিজ্ঞান ও ফ্যান্টাসি পত্রিকা বের করার সিদ্ধান্ত নেন। হারসে ১৯১৯ সালে প্রকাশিত *দ্য থ্রিল ম্যাগাজিন* পত্রিকার ১৬ টি সংখ্যার প্রথম অর্ধেক সম্পাদনা করেছিলেন। এবং তিনি *ক্লেটন ম্যাগাজিনে* ও কাজ করেছিলেন। তখন ১৯২৮ সালে তিনি  উইলিয়াম ক্লেটন এর কাছে একটি কল্পবিজ্ঞান পত্রিকা প্রকাশের প্রস্তাব দেন।  ক্লেটন প্রস্তাবটি নাকচ করে দেন কিন্ত পরবর্তী বছর মন পরিবর্তন করে হ্যারি বেটস এর সম্পাদনায় *অ্যাস্টোন্ডিং ষ্টোরিস অব সুপার সাইন্স* প্রকাশ করেন।  হারসে, ক্লেটন ছেড়ে নিজে প্রকাশনা প্রতিষ্ঠান শুরু করলে,আগের আইডিয়ায় ফিরে আসেন, সম্ভবত ইলিয়ট ডল্ড, যিনি *অ্যাস্টোন্ডিং* এর ছবি আঁকতেন, তার উৎসাহে তিনি অনুপ্রাণিত হন।

হারসে ১৯৩১ সালে ডল্ডকে সম্পাদক করে *মিরাকল* *সাইন্স এন্ড ফ্যান্টাসি ষ্টোরিস* পত্রিকাটি বের করেন। ডল্ড প্রথম সংখ্যার প্রচ্ছদ তৈরি করেন। ডল্ড এর ভাই, ডগলাস ডল্ড ও পত্রিকাটিতে কাজ করতেন; কিছু সূত্র ডগলাস কে সম্পাদনার কৃতিত্ব প্রদান করলেও সাইফাই গবেষক হাওয়ারড ডেভর  এটাকে হারসের জীবনীর ভুল ব্যাখা মনে করেন। শুধু একটি ইস্যুই সামনে আনেন: ইলিয়ট ডল্ড অসুস্থ হয়ে পড়লে পত্রিকাটিতে কাজ করতে অসমর্থ হন। *মিরাকলে* ভিক্টর রুশো এবং জন মিলার গ্রেগরির গল্প প্রকাশিত হয়েছিল। * * প্রথম সংখ্যার মূল কাহিনীর কৃতিত্ব ডগলাস ডল্ডকে  দেয়া হয় এবং দ্বিতীয় সংখ্যার মূল কাহিনীর জন্য ইলিয়টকে। কিন্তু কল্পবিজ্ঞান গবেষক রিচারড ব্লেয়ার মনে করেন দুটি কাহিনীই দুই ভাইয়ের সহযোগিতার ফসল।  কাহিনি গুলোর মান ছিল খুবই খারাপ, কিন্তু উভয় সংখ্যাতেই ইলিয়ট ডল্ড এর আর্টওয়ার্ক ছিল উঁচু মানের, এবং এই কারণেই পত্রিকাটি আজো সংগ্রাহকদের আকাঙ্খিত বস্তুতে পরিনত হয়েছে। 

## গ্রন্থপঞ্জির বিবরন
দুটি সংখ্যারই সম্পাদক ছিলেন ইলিয়ট ডল্ড; প্রকাশক ছিল স্প্রিংফিল্ড, ম্যাসাচুসেটস এর গুড ষ্টোরি ম্যাগাজিন কোঃ। দুটি সংখ্যার তারিখ ছিল যথাক্রমে এপ্রিল-মে এবং জুন-জুলাই ১৯৩১ ; প্রতিটিই ছিল পাল্প ফরম্যাটে, ২০ সেন্ট মূল্য মানের এবং ১৪৪ পাতার।

## পাদটিকা

## তথ্যসূত্র
* &nbsp;
* &nbsp;
* &nbsp;
* &nbsp;

বিষয়শ্রেণী:পাল্প ম্যাগাজিন
বিষয়শ্রেণী:অলীক কল্পকাহিনী সাময়িকী
চোখের তারা তুই

চিত্র:চোখের তারা তুই ধারাবাহিকের টাইটেল স্ক্রিন.jpg
**চোখের তারা তুই** হল স্টার জলসার একটি ধারাবাহিক।

## গল্প
এই সিরিয়ালে দেখা যায় অভিনেতা আয়ূসের প্রেমে পড়ে সাধারণ পরিবারের মেয়ে তুতুল। কিন্তু আয়ূসের সাথে বিয়ে হওয়ার কথা মধুশ্রীর। পরবর্তীতে আয়ূস তুতুলকে বিয়ে করে। কিন্তু আয়ূসের পরিবারের অনেকে বিয়ে টা মেনে নিতে পারে নি। এভাবে ঘটনা এগিয়ে যায়।

## সহায়ক চরিত্র
আয়ুশ-জয় কুমার মুখার্জী

তুতুল-  ঋতাভরী চক্রবর্তী/ ইপ্সিতা মুখার্জি

মধুশ্রী- পিয়া পাল/ সুদীপ্তা ব্যানার্জী

যুবরাজ-অভিষেক চট্টোপাধ্যায়

আয়ুশ এর মা - কমলিকা ব্যানার্জী / বিদীপ্তা চক্রবর্তী

## তথ্যসূত্র

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৪-এ অভিষিক্ত ভারতীয় টেলিভিশন ধারাবাহিক
ইচ্ছে নদী

ইচ্ছেনদী হল স্টার জলসার একটি অন্যতম জনপ্রিয় সিরিয়াল । এটি একটি ত্রিকোণ প্রেমের গল্প। এই সিরিয়ালটি চলাকালে বিক্রম চট্টোপাধ্যায় কলকাতায় এক গাড়ি দুর্ঘটনায় মারাত্মক আহত হন। গাড়িতে তার সঙ্গে ছিলেন বন্ধু ও জনপ্রিয় মডেল সোনিকা সিংহ চৌহান। ঘটনাস্থলেই মারা যান তিনি। অনিচ্ছাকৃত মৃত্যু ঘটানোর অভিযোগে তাকে গ্রেপ্তার করে পুলিশ। এরপর হঠাৎ করেই ‘ইচ্ছে নদী’ শেষ করে দেয় স্টার জলসা কর্তৃপক্ষ।

## গল্প
এই গল্পে দেখা যায়, মেঘলা ও তিতি দুই বোন। বড় বোন তিতি যা চায়, ছোট বোন মেঘলাও তা চায়। একবার অনুরাগ আসে তাদের এলাকায়। তখন সে মেঘলার গান শুনে মুগ্ধ হয়, কিন্তু তিতি তাকে ভালোবেসে ফেলে। পরে অনুরাগের সঙ্গে মেঘলার বিয়ে হয়। অনুরাগের পরিবারের সদস্যরা তাদের বিয়ে মেনে নেয়।

## চরিত্র
* মেঘলা-শোলাঙ্কি রায়
* অনুরাগ-বিক্রম চট্টোপাধ্যায়
* তিতি-শ্রীতমা বন্দ্যোপাধ্যায়
* অনিন্দিতা বসু ওরফে তুয়া -ঐশ্বর্য সেন

## তথ্যসূত্র

বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:২০১৭-এ সমাপ্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
গ্রানাদা ফুটবল ক্লাব

**গ্রানাদা ক্লাব দে ফুটবল** (; সাধারণত **গ্রানাদা সিএফ**, অথবা শুধুমাত্র **গ্রানাদা** নামে পরিচিত) হচ্ছে গ্রানাদা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯৩১ সালের ১৪ই এপ্রিল তারিখে প্রতিষ্ঠিত হয়েছে। গ্রানাদা সিএফ তাদের সকল হোম ম্যাচ গ্রানাদাের নুয়েবো লস কারমেনেসে খেলে থাকে; যার ধারণক্ষমতা হচ্ছে ১৯,৩৩৬। বর্তমানে এই ক্লাবের ম্যানেজারের দায়িত্ব পালন করছেন আলেক্সান্দের মেদিনা এবং সভাপতির দায়িত্ব পালন করছেন চীনা ব্যবসায়ী জিয়াং লিঝাং। বর্তমানে স্পেনীয় রক্ষণভাগের খেলোয়াড় বিক্তর দাবিদ দিয়াস মিগেল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, গ্রানাদা সিএফ এপর্যন্ত ৯টি শিরোপা জয়লাভ করেছে; যার মধ্যে ৩টি সেহুন্দা ডিভিশন শিরোপা, ৩টি সেহুন্দা ডিভিশন বি এবং ৩টি তেরসেরা ডিভিশন শিরোপা রয়েছে।

## অর্জন
### ঘরোয়া
***[[সেহুন্দা ডিভিশন]]**: ১৯৪০–৪১, ১৯৫৬–৫৭, ১৯৬৭–৬৮
***[[সেহুন্দা ডিভিশন বি]]**: ১৯৮২–৮৩, ১৯৯৯–০০, ২০০৯–১০
***[[তেরসেরা ডিভিশন]]**: ১৯৩৩–৩৪, ২০০৩–০৪, ২০০৫–০৬
***[[কোপা দেল রে]]**: রানার-আপ ১৯৫৮–৫৯

### আঞ্চলিক
* আন্দালুসীয় কাপ: ১৯৩২–৩৩
* আন্দালুসিয়া চ্যাম্পিয়নশিপ রিজার্ভেশন: ১৯৭১–৭২

## তথ্যসূত্র

বিষয়শ্রেণী:গ্রানাদা ক্লাব দে ফুটবল
বিষয়শ্রেণী:লা লিগার ক্লাব
বিষয়শ্রেণী:স্পেনের ফুটবল ক্লাব
বিষয়শ্রেণী:১৯৩১-এ স্পেনে প্রতিষ্ঠিত
বিষয়শ্রেণী:১৯৩১-এ প্রতিষ্ঠিত ফুটবল ক্লাব
বিষয়শ্রেণী:গ্রানাদা ফুটবল ক্লাব
শেখ মুজিবুর রহমানের ওপর নির্মিত প্রামাণ্যচিত্রের তালিকা

**বঙ্গবন্ধুকে নিয়ে তৈরি প্রামাণ্যচিত্রের তালিকা** হিসাবে বাংলাদেশের স্থপতি বঙ্গবন্ধু শেখ মুজিবুর রহমানকে নিয়ে নির্মিত প্রামাণ্যচিত্রসমূহের সংক্ষিপ্ত বিবরণ দেয়া হলো।

## তথ্যসূত্র

বিষয়শ্রেণী:শেখ মুজিবুর রহমান
বিষয়শ্রেণী:শেখ মুজিবুর রহমান সম্পর্কে চলচ্চিত্র
মোহনপুর সরকারি উচ্চ বিদ্যালয়

**মোহনপুর সরকারি উচ্চ বিদ্যালয়** বাংলাদেশের রাজশাহী জেলার মোহনপুর উপজেলার একটি শিক্ষাপ্রতিষ্ঠান। এটি সরকারি ব্যবস্থাপনায় পরিচালিত একটি ঐতিহ্যবাহী বিদ্যালয়।

## অবস্থান
এই বিদ্যালয়টি রাজশাহী বিভাগের রাজশাহী জেলার মোহনপুর উপজেলায় অবস্থিত।

## ইতিহাস

## অবকাঠামো

## শিক্ষাক্রম

## কৃতিত্ব ও সম্মননা

## কৃতি শিক্ষার্থী ও শিক্ষক

## আরও দেখুন

## তথ্যসূত্র

বিষয়শ্রেণী:রাজশাহী জেলার বিদ্যালয়
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান